Author: Rovňanová Jana
Last saved by: Krchňavá Jana

Správa zo zahraničnej pracovnej cesty 

1. Účastník ZPC:
Mgr. Jana Stadtruckerová, hlavný štátny radca 
odbor implementácie štátnych programov a európskych a medzinárodných iniciatív vo vede a výskume 
Kontaktné údaje: Stromová 1
813 30 Bratislava
Tel. 59 374 718
e-mail: jana.stadtruckerova@minedu.sk

2. Zahraničná pracovná cesta:
Štát: Belgicko
Mesto: Brusel
Vykonaná v dňoch: 6 – 7. 10 .2015
Názov prijímajúcej organizácie: 
Orkustofrwin, Island

Účel cesty: 
Účasť  ročnom zasadnutí konzorcia projektu Geothermal ERA-NET
Spôsob jej financovania (cestovné, pobytové náklady, iné výdavky):
Cestovné náklady: hradené MŠVVaŠ SR
Pobytové náklady: hradené MŠVVaŠ SR

3. Rámcový program pobytu:

  6. 10.  2015        Odchod z Bratislavy na Schwechat, odlet zo Schwechatu do Bruselu
  6.10. - 7.10 .2015     Účasť na  ročnom zasadnutí konzorcia projektu 
  7.10. 2015        Odlet z Brusleu, prílet na Schwechat, príchod do Bratislavy

4. Stručný priebeh podujatia a rokovaní:
V dňoch 6.10. – 7.10.2015 som sa zúčastnila v Bruseli, Belgicko, zasadnutia  konzorcia projektu Geothermal ERA-NET.  Išlo o pravidelné zasadnutie konzorcia projektu. Zasadnutie bolo zamerané na diskusiu o implementácií projektu, nových aktivitách a zámeroch do budúcnosti. 
Projekt Geothermal ERA-NET

Ministerstvo školstva, vedy, výskumu a športu SR podpísalo dňa 21.12.2011 grantovú dohodu s koordinátorom projektu Geothermal ERA – NET (ORKUSTOFNUN Island). Podpisom tejto dohody sa MŠVVaŠ stalo členom konzorcia. Projekt Geothermal ERA-NET sa orientuje na využitie geotermálnej energie v Európe a na spoluprácu medzi energetickými agentúrami a ministerstvami v Európe.
Celkovým zámerom projektu je  spoločné  sprístupnenie národných výskumných programov a výskumnej infraštruktúry a rozvoj spoločných aktivít.

Zasadnutie 6.10.2015
Program zasadnutia dňa 6.10.  2015 pozostával z nasledujúcich častí:
•	Privítanie koordinátor projektu
•	Prezentácia výsledkov a aktivít pracovného balička 4
•	Prezentácia – pracovná skupina – inštalácie geotermálnej energie v Európe a Nové spôsoby práce – GeoFinance
•	Prezentácia priorít EK
•	Nové koncepcie – PR geotermálnej energetiky, GeoStat, rezervoár udržateľnosti, Európska geotermálna informačná platforma
Zasadnutie otvoril Dr. Guoni A. Johanneson, koordinátor projektu. Privítal účastníkov a oboznámil ich z programom a cieľmi zasadnutia. Ďalej odznela prezentácia implementácie balíčka 4 – Spoločné aktivity, bariéry pre rozvoj spoločných aktivít, možnosti financovania – finančné nástroje podpory geotermálnych projektov. Prezentácia EK – Paul Verhoef – riaditeľ odboru nových a obnoviteľných zdrojov energie, DG Výskum a inovácia, EK – oboznámil prítomných z prioritami EK v danej oblasti a energetickou politikou EK – SETPLAN.
Na záver dňa odzneli prezentácie  - GeoStat – štatistické údaje o geotermálnej energetike v Európe, rezervoár udržateľnosti a pilotný projekt Európskej geotermálnej informačnej platformy.
Zasadnutie dňa 7.10.2015
Program druhého dňa zasadnutia bol zameraný na prezentáciu nástroja ERA-NET pod Horizontom 2020 – nový nástroj ERA-NET Cofund, príprava pokračovania projektu  na obdobie 2017 – 2020, implementácia spoločných aktivít a príprava spoločnej výzvy.
Zasadnutie otvoril koordinátor projektu. Vo svojom vystúpení zhrnul rokovanie z predchádzajúceho dňa, zdôraznil dobrú implementáciu projektu a možnosti pokračovania v novom období.
Lui Valentin s DG Výskum a inovácia predstavil nový nástroj ERA-NET Cofund, v prezentácií sa zameral na hlavné rozdiely s predchádzajúcimi nástrojmi ERA-NET. Prezentoval plánovanú výzvu na projekty ERA-NET Cofund zameranú na energetiku.
Taliansko, Holandsko a Švajčiarsko pripravujú pokračovanie súčasného projektu pod názvom Geothermica. Ich zástupcovia prezentovali stručný návrh projektu, štruktúru, časový plán a požiadali členov konzorcia o podporu a možnosť účasti v novom projekte. Do 30.11.2015 sa majú účastníci vyjadriť, či chcú byť súčasťou konzorcia, či vyčlenia financie na podporu projektov a či chcú riadiť niektoré aktivity projektu.
V rámci existujúceho projektu Geothermal ERA-NET sa pripravuje spoločná výzva na podporu nadnárodných výskumných projektov. Vyhlásená by mala byť v januári 2016. SR sa môže zúčastniť výzvy a môže vyčleniť prostriedky na podporu projektov. V rámci rokovania sa uskutočnila diskusia o témach výzvy.
Rokovanie ukončil koordinátor projektu. Ďalšei stretnutia konzorcia sa uskutočnia 29.2. – 1.3. 2016 v Ankare, Turecko a 26.4. – 29.4.2016, Reykajvík, Island.

5. Odporúčané závery:
- Zvážiť možnosť účasti v pripravovanej spoločnej výzve Geothermal ERA-NET,
- Do 30.11.2015 oznámiť či sa zúčastníme projektu Geothermica v rámci nástroja ERA-NET Cofund

6. Prehľad prinesenej dokumentácie a miesto jej uloženia

Dokumentácia z podujatia je uložená na Sekcii vysokých škôl, vedy a výskumu MŠVVaŠ SR, kde je na požiadanie k dispozícii.

8. Spôsob zverejnenia výsledkov ZPC, prenos získaných informácií

Správa bude zverejnená na webovom sídle MŠVVaŠ SR: www.minedu.sk.

Súhlasím so zverejnením správy na internete.

Správu vypracoval: Jana Stadtruckerová
Dátum: 13.10.2015
Správu schválil: prof.  Ing. Peter Plavčan, CSc. generálny riaditeľ, Sekcia vysokých škôl,      vedy a výskumu, MŠVVaŠ SR